पापा ने ही बुआ के भाई-बहनों को फोन करके रघुनाथ बाबू के मरने की सूचना दी। बुआ के एक भी भाई-बहन इस शहर में नहीं रहते थे, सो उस दिन उनके आने का प्रश्न ही नहीं था। पापा ने ही रघुनाथ बाबू के दाह-संस्कार का पूरा इंतजाम किया। बुआ के भाई-बहन दूसरे दिन सुबह-सुबह ही आ गए थे। सिर्फ एक बहन निर्मला दीदी नहीं आई थीं। उनसे दादाजी ने रिश्ता तोड़ लिया था। दादाजी ही क्यों, किसी भी भाई-बहन के साथ उनका रिश्ता नहीं था। बुआ घर में सबसे छोटी थीं इसलिए सभी उन्हें बहुत प्यार करते थे।